《念昔游四首》
宋代·胡仲弓

昔游半山寺，木落山欲童。
秋高岚气旺，晓日出曈曨。
杖藜破莽苍，举步生清风。
登堂发一笑，绝倒临川公。
旧像人所祠，新法人所攻。
空使百年后，直笔诛奸雄。
不知老瞿昙，衲被和头蒙。
是非不到耳，静坐檐蔔丛。
自吹无空笛，圣处时一中。
我亦有发僧，误踏京尘红。
来此欲安禅，懒性学虚空。
入门被师喝，归去成匆匆。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。